open-index/open-wikipedia-markdown huggingface dataset:
Klessnor

En **klessnor** er en oppspent snor eller et tau, ment for å henge opp vått, nyvasket tøy til tørk. Vasken festes vanligvis på klessnora med klesklyper. Klessnorer benyttes både utendørs og innendørs. Plasseringen av klessnorene kan variere mye, avhengig av boforhold og muligheter.

I landlige omgivelser vil snorene ofte være plassert på egne tørkestativ, gjerne oppsatt på et luftig, solrikt, men mindre framtredende sted utenfor huset. 

I mer urbane strøk fins det noen steder egne tørkestativer og klessnorer i borettslag eller sameier. Tidligere var det også vanlig med klessnorer fast oppspent i mange gårdsrom, fra hus til hus og i alle etasjer. I mange bakgårdsmiljøer ble himmelhvelvingen preget av innbyggernes senge- og undertøy. Da var klessnorene festet med trinser, slik at husmoren for eksempel kunne stå i et vindu i toppetasjen og trekke hele snora til seg og hekte på eller huke av ett og ett plagg. 

I bygårder var det også vanlig med fellesarealer innendørs, i form av klesloft eller tørkeloft med plass til klessnorer.

Tidligere var man nesten alltid avhengig av å lufttørke vasken etter at den var vridd opp for hånd eller kjørt gjennom vrimaskin. Etter hvert som sentrifuger, tørkeskap og tørketromler har blitt vanlige har mang en tørkesnor blitt plukket ned, og mangt et tørkeloft blitt frigjort og ombygd til boligformål.

## Se også
* Garderobestang eller klesstativ, stang eller møbel som brukes i garderober til å holde kleshengere med klær
* Klesknagg, direkte oppheng for bekledning som er rask og enkel å bruke
* Kleshenger, anordning for å henge opp klær, utformet etter menneskeskuldre
* Klesskap, oppbevaringsmøbel for klær
* Klesbrettemaskin, maskin som bretter klær
* Paraplystativ, oppbevaringsenhet for paraplyer og spaserstokker, vanligvis plassert ved innganger
* Stumtjener, fastmontert eller frittstående klesstativ for å lagre jakker og hatter
** Hattehylle, hylle montert høyt for oppbevaring av mindre gjenstander
** Herretjener, type stumtjener for å henge opp dress til daglig bruk
* Tørkestativ, klesstativ for tørk av våte klær ved fordamping
Óskar Bjarni Óskarsson

**Óskar Bjarni Óskarsson** (født 15. mars 1973) er en islandsk håndballtrener som trener danske Viborg HKs damelag.

Óskarsson var assistentrener for Islands herrelandslag, da han i 2012 gikk til Viborg som trener. Óskarsson trente Viborgs herrelag fram til desember 2012, da han tok over damelaget. Óskarsson har vært håndballtrener siden starten av 1990-tallet, og har trenererfaring fra Norge og Island.

## Referanser
Nasjonal jazzscene

**Nasjonal jazzscene** er en stiftelse som driver konsertscenen Victoria i Karl Johans gate i Oslo. Konsertprogrammet favner hele jazzsjangeren og er støtta av Kulturdepartementet.

Jazzscenen blei etablert på initiativ fra Norsk Jazzforum, som på slutten av 1990-tallet lanserte planen om et slikt samlingssted. I 2003 ga Norsk kulturråd et tilskudd på en halv million kroner til videreutvikling av Jazzforumets prosjekt, som da omfatta to scener med ulik profil, Blå og Smuget. Året etter blei også scenene på klubbene Cosmopolite og Herr Nilsen inkludert i prosjektet. Smuget gikk seinere samme år ut av samarbeidet.

I 2005 kom jazzscenen inn på statsbudsjettet. Kulturdepartementet og Kulturrådet ønska at scenen skulle ha bare ett spillested, og Norsk Jazzforum falt da ned på Cosmopolite. Åpningskonserten var 15. september 2005. Året etter blei tidligere kulturminister Valgerd Svarstad Haugland valgt til styreleder i Nasjonal jazzscene. Samme høst utvida Cosmopolite med biscenen Belleville. Disse to stedene utgjorde så jazzscenen fram til våren 2008. Da måtte klubbene flytte fra lokalene i Møllergata, ettersom gårdeieren valgte å bygge om til hotell.

Mens Cosmopolite og Belleville flytta til Soria Moria på Torshov, valgte Nasjonal jazzscene å bli i sentrum. Stiftelsen leide da de tidligere kino- og teaterlokalene Victoria på Karl Johan.

## Referanser


## Eksterne lenker
* Nasjonal jazzscenes nettsted
Nura

**Nura** (arabisk ) er et arabisk kvinnenavn dannet som en rent feminin form av det tvekjønnede navnet *[[Nur]]*, som betyr «lys». Andre transkripsjoner av navnet er *Noura* og *Noora*. Merk at *Noora* også er en finsk form av kvinnenavnet *[[Nora]]*.

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Noora Noor (f. 1979), norsk musiker, komponist og sanger
* Noura Erakat, palestinsk menneskerettsadvokat

## Annen bruk av navnet
* , manga-tegneserie

## Referanser


## Eksterne lenker
Ed Koch

**Edward Irving «Ed» Koch** (1924&ndash;2013) var en amerikansk jurist og demokratisk politiker.

Han var representant til Representantenes hus årene 1969–1977 og var borgermester i New York City årene 1978–1989.

## Bibliografi
* Ed Koch: *The Mandate Millstone. U.S. Conference of Mayors.*, 1980, ISBN B00072XPA8.
* Ed Koch: *How'm I doing? The Wit and Wisdom of Ed Koch.* Lion Books 1981, ISBN 0874603625.
* Ed Koch, William Rauch, Clare Boothe Luce: *Mayor.* Simon & Schuster, 1984, ISBN 0671495364.
* Ed Koch, William Rauch: *Politics.* Horizon Book Promotions, 1989, ISBN 0671532960. 
* Ed Koch, John Cardinal O’Connor: *His Eminence and Hizzoner: A Candid Exchange: Mayor Edward Koch and John Cardinal O'Connor.* William Morrow & Company 1989, ISBN 0688079288.
* Ed Koch, Leland T. Jones: *All The Best: Letters from a Feisty Mayor.* Simon & Schuster 1990, ISBN 0671693654.
* Ed Koch, Daniel Paisner: *Citizen Koch: An Autobiography.* St Martins Printing 1992, ISBN 0312081618.
* Ed Koch: *Ed Koch on Everything: Movies, Politics, Personalities, Food, and Other Stuff.* Carol Publishing 1994, ISBN 1559722258.
* Ed Koch, Herbert Resnicow: *Murder At City Hall.* Kensington Publishing 1995, ISBN 0821750879.
* Ed Koch, Wendy Corsi Staub: *Murder On Broadway.* Kensington Publishing 1996, ISBN 1575661861.
* Ed Koch, Wendy Corsi Staub, Herbert Resnicow: *Murder on 34th Street.* Kensington Publishing 1997, ISBN 1575662329.
* Ed Koch, Wendy Corsi Staub: *The Senator Must Die.* Kensington Publishing 1998, ISBN 1575663252.
* Ed Koch: *Giuliani: Nasty Man.* Barricade Books 1999, ISBN 156980155X.
* Ed Koch, Stephen P. Graham: *New York: A State of Mind.* Towery Publishing 1999, ISBN 1881096769.
* Ed Koch, Daniel Paisner:  *I'm Not Done Yet!: Keeping at It, Remaining Relevant, and Having the Time of My Life.* William Morrow & Company 2000, ISBN 0688170757.
* Ed Koch, Pat Koch Thaler:  *Eddie, Harold’s Little Brother.* Grosset & Dunlap 2004, ISBN 0399242104.

## Referanser


## Eksterne lenker
* 
* 
* 
*
Rønneberg (slekt)

**Rønneberg** er en norsk slekt fra Sunnmøre som er nært knyttet til fremveksten av byen Ålesund og til det rønnebergske handelshus, grunnlagt i 1812. Handelshuset var på 1800-tallet og tidlig på 1900-tallet Ålesunds ledende bedrift.

Slekten stammer fra bondesønn fra Jæren Christopher Tjærandsen Rønneberg (1737–1824), som slo seg opp som handelsborger på Sunnmøre og ble distriktets rikeste mann. Han var far til skipsreder og fiskeeksportør Carl Rønneberg (1779–1858), som grunnla det rønnebergske handelshus og ofte anses som byen Ålesunds viktigste grunnlegger.

Carl Rønnebergs forretninger ble videreført av sønnene, grosserer Carl E. Rønneberg jr. (1815–1880) og grosserer og fransk konsul i Ålesund Rasmus Gerhard Rønneberg (1822–1884), som ifølge Bjørn Jonson Dale «avføydaliserte» borgerskapet i Ålesund ved å «avskaffe jordegods og leilendinger som grunnlag for kjøpmannskapet, og dermed åpnet for kapitalistisk drift på alle nivåer». Rasmus Gerhard Rønneberg var far til grosserer og ordfører i Ålesund Joachim Holmboe Rønneberg (1851–1929) og Anna Rasmunda Rønneberg gift Munthe-Kaas (1858–1934).

Joachim Holmboe Rønneberg var far til teatersjef og dramaturg ved Nasjonalteateret Anton Johan Rønneberg (1902-1989) og Elisabeth (Marie) Rønneberg gift med øyenlege Harald Lystad, og farfar til brødrene Erling Rønneberg, Joachim Rønneberg og Anton J. Rønneberg. Elisabeth (Marie) Rønneberg var gift med Harald Lystad og bestemor til Joakim Lystad. Anna Rasmunda Rønneberg var mormor til Hjalmar Munthe-Kaas Lund.

På Rønneberghaugen midt i Ålesund stod Rønnebergvillaen, som ble bygget for grosserer Joachim Holmboe Rønneberg og ferdigstilt 1907. Villaen ble revet og Rønneberghaugen ble sprengt bort for å gi plass til nytt brutalistisk rådhus i ti etasjer i 1973. Rivningen førte til store protester.

## Referanser


## Litteratur
*K. Bugge: “Handelshuset Rønneberg. Korsen og Notenes 1812–1912”, i Tidsskrift for Sunnmøre Historielag 1912, s. 5–61
*K. Rygh Valderhaug: biografi i NBL1, bd. 12, 1954
*Ole M. Ellefsen: *Proprietærene: Rønnebergs saga*, Skyline, 2016, 384 sider, ISBN 9788291385600
Thomas Rimul

**Thomas Rimul** (født 5. januar 1972) er en norsk dirigent og komponist.

Rimul har sin utdannelse fra Norges musikkhøgskole hvor han i 1998 avla diplomeksamen i direksjon.

Rimul er kunstnerisk leder for Ensemble Ernst og har også arbeidet med flere andre sinfoniettaer i Norden. Siden 2019 har han vært sjefsdirigent for Ensemble KammerKlang, fra 2011 til 2018 var han sjefdirigent for Arktisk Sinfonietta i Tromsø.

Rimul har vært gjestedirigent for flere av de norske symfoniorkestrene og dirigerer jevnlig de profesjonelle blåseorkestrene. Han har vært ansvarlig for urfremføring av over 150 verk. Thomas Rimul har undervist ved Norges musikkhøgskole og har hatt et toårig stipendiat ved Universitetet i Stavanger. Han har også vært med i prosjektet «Transposisjon», hvor han flere ganger har dirigert Vietnams nasjonale symfoniorkester og vært mentor for vietnamesiske dirigenter.

Rimul har gitt ut plater med Ensemble Ernst, Bodø Sinfonietta, Kringkastingsorkestret og flere av militærkorpsene. Han delte en Spellemannpris med Christian Blom og Ensemble Ernst i klassen for samtidsmusikk for utgivelsen "Bring me that horizon" i 2017. I 2011 ble han og Ens Ernst kåret til årets utøver av Norsk komponistforening. Han er også en ettertraktet dirigent for amatørkorps og har blant annet to NM-titler for janitsjarkorps med Vestre Aker Musikkorps.

## Eksterne lenker
* Thomas Rimuls hjemmeside
Geir Holm

**Geir Holm** (født 1965) er en norsk saksofonist og dirigent fra Sarpsborg.

Holm er utdannet ved Norges musikkhøyskole og som privatelev hos Daniel Deffayet i Paris.

Holm holdt i 1990 som første norske saksofonist sin debutkonsert, og i 2001 var han første norske klassiske saksofonist som ga ut en soloplate. Han har jobbet som saksofonist ved Forsvarets Distriktsmusikkorps Vestlandet og Forsvarets Distriktsmusikkorps Østlandet. Siden 2005 har han vært førsteamanuensis i saksofon ved musikkhøgskolen.

Holm har to NM-titler for janitsjarkorps med Sarpsborg Janitsjarkorps.

Holm har dirigert Oslo Brass Band i forbindelse med norgesmesterskapet for brassband.

## Referanser
Arendal bypost

**Arendal bypost** var en privat bypost for Arendal og omegn fra 1885 til 1893.

G.O. Ulleberg kom fra Drammen til Arendal i 1884, hvor han drev bypost i en kort periode. I Arendal hadde han arbeid som kontorsjef hos byens største rederi, Brødrene Herlofson. Han startet opp bypost i byen, og de første bypostmerkene kom 9. november 1885. 

Det første bypostkontoret var hos barberer Julius Thorsen, så ble det flyttet til kiosken under 1880-trappene. Tilslutt havnet det på Langbryggen. I 1889 kom det offentlig bypost til Arendal, og tok over mer og mer av markedet. Fire år etter, i 1893 måtte Arendal bypost gi tapt, og ble oppløst etter omtrent åtte års drift.

## Kilder
*Agderposten 1. februar 2013 s.22

## Eksterne lenker
* Arenal Bypost - privat side med frimerker
Ingelin Noresjø

**Ingelin Noresjø** (født 1976) er en norsk politiker (KrF). Fra 24. januar 2020 til 14. oktober 2021 var hun er statssekretær for Knut Arild Hareide i Samferdselsdepartementet. Fra 2019 til 2022 var hun 2. nestleder i KrF.

## Bakgrunn og utdannelse
Noresjø er oppvokst og bosatt i Fauske i Nordland. Hun er datter av adjunkt Tormod Harald Aase og adjunkt Bodhild Bugge Aase. Hun er gift og har tre barn.

Etter allmennfag på Fauske videregående skole, tok Noresjø høyere utdanning innenfor sosiologi (grunnfag) og informasjonsteknologi fra det som da var Høgskolen i Bodø. Hun har også studert interaktiv multimedia ved Edith Cowan University i Perth, Australia. I 2012 fullførte hun en Master of Business Administration (MBA) ved Handelshøgskolen i Bodø.

Noresjø har variert arbeidserfaring som blant annet butikkansatt, vikarlærer, bussjåfør og IT-konsulent. Siden 2005 har hun vært ansatt i Kristelig Folkeparti, først som fylkessekretær og deretter som organisasjonsrådgiver.

## Politisk arbeid
Det aktive politiske engasjementet til Noresjø begynte med vervet som styremedlem i Nordland KrFU i 1994. Siden det har hun i flere år vært fylkesleder i Nordland KrFU, og fra 1997 til 1999 var hun også lokallagsleder i moderpartiet i Fauske KrF. Ved kommunestyrevalget 2007 ble hun valgt til første vara til kommunestyret i Fauske, og hun ble samtidig nestleder i Plan- og utviklingsutvalget i kommunen. Siden valget i 2011 har hun vært fast representant i kommunestyret i Fauske.

I 2005 ble Noresjø ansatt som fylkessekretær i Nordland KrF, og denne stillingen hadde hun frem til hun i januar 2011 ble ansatt ved KrFs landskontor som organisasjonsrådgiver.

10. november 2012 ble Noresjø valgt av et enstemmig nominasjonsmøte som førstekandidat for Nordland KrF til stortingsvalget i 2013. Med det ble hun den første kvinnen som sto på topp på stortingslisten til Nordland KrF noensinne. Hun toppet KrF-listen foran Peter Walseth fra Rana og Tore Christiansen fra Øksnes.

29. april 2015 ble Noresjø medlem av fylkesrådet i Nordland, med ansvar for kultur, miljø og folkehelse. På KrFs landsmøte i 2019 ble hun valgt til 2. nestleder i partiet.

I januar 2020 ble Noresjø oppnevnt som statssekretær, og gikk da av som fylkesråd. Hun ble erstattet av Linda Helen Haukland.

## Referanser


## Eksterne lenker
*
Bjørn Sagstad

**Bjørn Sagstad** (født 9. oktober 1968) er en norsk dirigent.

Sagstad har sin utdanning fra Royal Northern College of Music, NTNU, Universitetet i Tromsø og Griegakademiet og har jobbet med flere av de nordiske symfoniorkestrene, og flere av de profesjonelle militærkorpsene i Norge og Sverige.

Han har mottatt førstepris i Nordisk dirigentkonkurranse og vært finalist i Norsk operadirigentkonkurranse.

Sagstad har dirigert både Manger Musikklag og Eikanger-Bjørsvik Musikklag i forbindelse med europamesterskap for brassband.

Han har også ledet Musikkforeningen Nidarholm til seier i NM janitsjar i 2019 og i 2022, samt i europamesterskapet for janitsjarkorps I 2023.

## Referanser


## Eksterne lenker
* Bjørn Sagstads nettsider
Carl H. Borgstrøm

**Carl Hjalmar Borgstrøm** (født 12. oktober 1909 i Kristiania, død 14. september 1986) var en norsk språkforsker og professor i sammenlignende språkforskning ved Universitetet i Oslo 1947–1986.

Carl Borgstrøm var sønn av komponisten Hjalmar Borgstrøm og Harriet Amalie Müller. Han ble student i 1928, studerte sammenlignende indoeuropeisk språkvitenskap, indisk og keltisk ved Universitetet i Oslo, og ble *[[mag. art.]]* i 1936. Fra 1932 til 1935 var han foreleser i sammenlignende filologi ved Trinity College i Dublin. Fra 1936 til 1937 var han vikarierende professor i indisk ved Universitetet i Ankara. Han var lektor i språkvitenskap ved Universitetet i Lund fra 1945, og professor i sammenlignende språkforskning ved Universitetet i Oslo fra 1947.

Borgstrøm utga blant annet en *Innføring i sprogvidenskap* (1958).

## Referanser


## Kilder
* *Norges filologer og realister*. Stavanger, 1950.

## Eksterne lenker
Gudmund Schnitler

:*Se også [[Gudmund Didrik Schnitler]]*

**Gudmund Schnitler** (1868–1925) var en norsk offiser og militærhistoriker.

Gudmund Schnitler var sønn av militærhistorikeren Didrik Thomas Johannes Schnitler (1833-1888) og far til militærhistorikeren Gudmund Didrik Schnitler (1897–1976). Han ble sjef for Nordre Trondhjemske infanteriregiment i 1924.

Schnitler fortsatte farens *Almindelig krigshistorie* og utga et bind om perioden 1650–1790. Han skrev en bok om 1. verdenskrig, *Verdenskrigen* (1924). Hans eldre bror Balthazar Schnitler ble også forfatter, men viet seg til skjønnlitteratur, herunder romaner fra sagatiden, og erindringsbøker.

## Referanser


## Kilder
* *Kringla Heimsins*, bind 5. Oslo: Nasjonalforlaget, 1933.

## Eksterne lenker
*
Gudmund Didrik Schnitler

**Gudmund Didrik Schnitler** (1897–1976) var en norsk historiker og professor i historie ved det nyordnede Universitetet i Oslo 1940–1945.

Gudmund Didrik Schnitler var sønn av militærhistorikeren Gudmund Schnitler (1868–1925) og sønnesønn av militærhistorikeren Didrik Schnitler. Han gikk på Frogner skole og gikk ut av Krigsskolen i 1918. Fra 1919 til 1920 var han adjutant hos den norske militærattachéen i Berlin. Fra 1923 til 1924 var han aspirant i Generalstaben. I 1925 begynte han å studere jus, og fikk året etter et stipend for å utføre militærhistoriske studier. I de følgende årene oppholdt han seg flere ganger i Paris og Berlin for studienes skyld. Han var sjef for 6. kompani i IR 4 fra 1930 til 1938. I 1939 gjennomførte han en studiereise gjennom Danmark, Tyskland, Belgia og Nederland.

Høsten 1940, etter den tyske invasjonen av Norge, meldte Schnitler seg inn i Nasjonal Samling. 5. oktober 1940 ble Schnitler utnevnt til professor i historie ved Universitetet i Oslo, og 7. november samme år til leder av Instituttet for historisk forskning, som blant annet skulle samle inn materiale om krigen i 1940. I okkupasjonsårene ledet han blant annet utgivelsen av en ny utgave av P.A. Munchs *[[Det norske Folks Historie]]*.  Han ble også konsulent for Kulturdepartementet og gikk inn i Nasjonalteatrets representantskap. 

I 1948 ble Schnitler dømt til to års tvangsarbeid for landssvik.

Schnitler var også frimurer, som i 1925 ble tatt opp i St. Johanneslogen St. Olaus til den hvide Leopard.

## Referanser


## Kilder
* *Studentene fra 1915*. Oslo: Gundersen, 1942.
* «Schnitler, Gudmund», i *Norsk krigsleksikon 1940–1945*.
* Thorbjørnsen, Kristian (1949). *St. Olai brødrene: blad av St.Johs. Logen St. Olaus til den hvide Leopards historie gjennom 200 år*, s. XXXIII

## Eksterne lenker
 (inkluderer også farens publikasjoner)
Nils Simonsson

**Nils Simonsson** (født 12. november 1920 i Offerdal, død 1994) var en svensk indolog og professor ved Universitetet i Oslo.

Nils Simonsson var sønn av bonden Simon Simonsson (1885–1972) og Helena Olofsdotter (1888–1958). Han ble student i 1941 og *[[fil. kand.]]* fra Universitetet i Uppsala i 1945. Han studerte videre i Paris og København, og ble *[[fil. lic.]]* i 1951 og *[[fil. dr.]]* i 1957. Fra 1957 til 1963 var han dosent ved universitetet i Uppsala. Fra 1963 var han professor i indisk språk og litteratur ved Universitetet i Oslo.

## Referanser


## Kilder
* «SIMONSSON Nils», i *[[Hvem er hvem?]]* Oslo: Aschehoug, 1973.

## Eksterne lenker
Martin Synnes

**Martin Synnes** (født 20. juni 1936 i Eidsberg) er en norsk teolog og førsteamanuensis *emeritus* ved Menighetsfakultetet.

Martin Synnes er sønn av prost Martin Peder Synnes. Han ble student i 1955 og *[[cand. theol.]]* fra Menighetsfakultetet i 1962. Fra 1959 til 1960 oppholdt han seg ved Universitetet i Tübingen. Han var feltprest ved LKN Nord-Norge fra 1963 til 1966. I 1968 ble han ansatt som lektor i nytestamentlige fag ved Menighetsfakultetet. I 1983 ble han førsteamanuensis. Fra 1983 til 1987 var han prest i Skårer i Lørenskog.

## Kilder
* *Prester i den Norske kirke og andre teologiske kandidater*. Oslo: Land og kirke, 1974.

## Eksterne lenker
* Presentasjon ved Menighetsfakultetet
Ernst W. Selmer

**Ernst Westerlund Selmer** (født 23. april 1890 i Uppsala, død 1971) var en norsk språkforsker og professor ved Universitetet i Oslo.

Erns Selmer var sønn av Marius Ludvig Selmer og Nina Maria Mathilda Westerlund, og far til matematikeren Ernst Sejersted Selmer (1920–2006). 

Han tok *[[examen artium]]* i 1908 og språklig-historisk embetseksamen med tysk hovedfag i 1913. Fra 1917 var han universitetsstipendiat i tysk, og ble *[[dr. philos.]]* i 1918 med en avhandling om *Sprachstudien im Lüneburger Wendland*. Fra 1919 til 1937 var han midlertidig lektor i tysk ved Universitetet i Oslo, og fra 1924 til 1937 dosent i germansk filologi og allmenn fonetikk. I 1937 ble han professor i tysk filologi og allmenn fonetikk. Han var bestyrer av universitetets Fonetisk institutt fra 1918.

Selmers lærebok *Håndbok i elementær fonetikk* (1922) var i mange år brukt ved de norske universitetene.

## Utmerkelser
Selmer var medlem av Det Norske Videnskaps-Akademi.

## Referanser


## Kilder
* *Norges filologer og realister*. Stavanger, 1950.

## Eksterne lenker

* Digitaliserte bøker av Selmer hos Nasjonalbiblioteket
Norge og verdenskrigen

***Norge og verdenskrigen*** er et historisk verk om Norges historie (med hovedvekt på økonomisk historie) under første verdenskrig, skrevet av Wilhelm Keilhau. Boka utkom i Carnegie-stiftelsens *[[Verdenskrigens økonomiske og sociale historie]]*.

## Bakgrunn
Alt ved utbruddet av første verdenskrig i 1914 besluttet den amerikanske Carnegie-stiftelsen (*The Carnegie Endowment for International Peace*) å utgi en serie avhandlinger om følgene av krigen. Serien fikk tittelen *Verdenskrigens økonomiske og sociale historie*, og skulle skrives av fagfolk fra et nøytralt standpunkt. Arbeidet ble påbegynt ved krigens slutt. Hovedredaktøren var professor James T. Shotwell. Det skulle utgis en egen skandinavisk serie som skulle dekke de nøytrale nordiske landenes forhold, under en redaksjonskomité som besto av Shotwell, Harald Westergaard og Eli F. Hetckscher.

Utarbeidelsen av det norske bindet i serien ble overlatt den norske økonomen Wilhelm Keilhau. Keilhau fikk anledning til å gjennomgå det norske Utenriksdepartementets arkiver ved utarbeidelsen av boka. Opprinnelig var det planlagt også å skildre etterkrigsårene, men på grunn av blant annet plassbegrensninger ble ikke skildringen ført lenger enn til 1918.

Keilhau beskrev senere den samme perioden i et bind av *[[Det norske folks liv og historie gjennem tidene]]*.

## Innhold
* I. Det uforberedte Norge
* II. Panikken ved krigsutbruddet
* III. De nye statsopgaver
* IV. Den økonomiske politik i de to første krigsaar
* V. Brancheavtalene
* VI. Fiskeavtalen av 4. august 1916
* VII. Fiskeavtalens efterspil: ubaatkonflikten med Tyskland
* VIII. Kobberavtalen og konflikten med Storbritannien
* IX. Skibsfarten og ubaatkrigen
* X. Selvforsyningsproblemet og Amerikaforhandlingene
* XI. Den inflaterte statsvirksomhet
* XII. Det statsfinansielle forfald
* XIII. Krigskonjunkturen og kroneinflationen

Boka inneholder også statistiske tabeller og grafer.
Frederik Raben-Levetzau

**Frederik Christopher Otto Raben-Levetzau** (1850–1933) var en dansk utenriksminister og en av Danmarks største jordeiere, idet han var lensgreve til grevskapet Christiansholm og til Bremersvold, Beldringe og Lekkende.

## Karriere
Frederik Raben-Levetzau ble født på Lekkende Gods, Mern, som sønn av Josias Raben-Levetzau (1796–1889) og hustru Siegfriede Victorine von Krogh (1823–1898). Han var gift med Lillie Suzanne Moulton (19. desember 1864 til 9. mars 1946).

Frederik Raben-Levetzau ble student i 1870 og cand.polit. i 1877. Han var attaché ved de danske ambassadene i Paris og Wien 1877–1880. Han var generalkommissær ved Verdensudstillingen i Paris år 1900.

Frederik Raben-Levetzau var utenriksminister i J.C. Christensen I & II 1905–1908. Etter bedrageriavsløringen av Alberti i 1908 innleverte Frederik Raben-Levetzau sin avskjedssøknad og fremkalte derved regjeringens fall. Han satt i Landmandsbankens bankråd. Han deltok ikke siden i politikk.

Frederik Raben-Levetzau eide grevskapet Christiansholm (oppløst i 1921), Bremersvold, Beldringe og Lekkende.

Frederik Raben-Levetzau var første visepresident (siden æresmedlem) i Det Kongelige Danske Geografiske Selskab. Han var også ordensskatmester (fra 1918), hoffjegermester og kammerherre. Han var medlem av styret for Den Raben-Levetzauske Fond. Han var også president for Københavns Golfklub og for komiteen for Danmarks deltagelse i de Olympiske leker i Athen. Han var formann for Dansk Automobil Klub, for Nysted sogneråd og i byggeutvalget for Christiansborg.

## Referanser


## Litteratur
* *HVEM-HVAD-HVOR 1934*, Politikens Forlag, København 1933.
* *Kraks Blaa Bog* 1910 og 1929
Carl Bildt (1850–1931)

**Carl Nils Daniel Bildt** (født 15. mars 1850 i Stockholm, død 26. januar 1931) var en svensk diplomat, forfatter, kammerherre og medlem av Svenska Akademien fra og med 1902.

## Biografi
Carl Bildt var sønn av den svenske statsministeren Gillis Bildt. Bildt var friherre og huvudman for adelsslekten Bildt etter farens død i 1894, med ättenummer 404 i Riddarhuset. Bildt studerte i Uppsala og ble juris utriusque kandidat (eldre svensk betegnelse for cand.jur) i 1870. Bildt var gift (1. oktober 1874–15. november 1887) med Lillian Augusta Stuart Moore og (fra og med 15. september 1890) med Hedvig Alexandra Keiller.

Bildt, som var envoyé extraordinarie og ministre  plènipotentiaire i Roma og kunnskapsrik om byen, har fått en gate oppkalt etter seg – Via Carlo de Bildt. Han var historisk interessert, bedrev omfattende forskning i italienske arkiv og utgav ett flertall skrifter - fremst om dronning Kristinas opphold i Italia. Blant disse bør nevnes *Christine de Suède et le cardinal Azzolino* (1899), *Svenska minnen och märken i Rom* (1900) og *Christine de Suède et le conclave de Clément X* (1906).

Etter flere ulike stillinger innen Utrikesdepartementet ble Bildt utsett til svensk-norsk sendebud i Roma i 1889. Høsten 1902 ble Bildt utnevnt til svensk-norsk sendebud i London. Han vantrivdes dog i London og høsten 1905 ble han igjen svensk minister i Roma og fortsatte på den posten inntil han gikk i pensjon i 1920.

## Oversikt over livsløp
* 1866 – student i Uppsala
* 1867 – juris filosofiexamen
* 1870 – juris kandidatexamen
* 1870 – notarie ved Svea hovrätt
* 1870–1871 – attaché i Paris og London
* 1872 – kammerherre
* 1875 – attaché i Washington
* 1877 – tillförordnad legationssekreterare i Berlin
* 1877 – legationssekreterare i Washington
* 1879 – chargé d'affaires i Washington
* 1884 – legationssekreterare i Wien
* 1884 – tillförordnad sjef for handels- og konsulatavdelingen på Utrikesdepartementet
* 1886 – kabinettssekreterare
* 1889 – *envoyé extraordinarie* og *ministre plènipotentiaire* i Roma
* 1891 og 1897 – særskilte oppdrag i Venezia
* 1898 og 1899 – deltaker ved antianarkistkonferensen i Roma samt fredskonferansen i Haag
* 1900 – filosofie hedersdoktor
* 1901 – medlem av Svenska akademien
* 1902 – medlem av Unionella kommittén
* 1902 – *envoyé extraordinarie* og *ministre plènipotentiaire* i London
* 1903 – æresmedlem av keiserlige tyske arkeologiske instituttet
* 1906 – generalkonsul i Roma
* 1906 – medlem av den faste voldgiftsdomstolen i Haag
* 1920 – avskjed fra ministerposten i Roma

## Referanser


## Litteratur
* Karl Karlsson Leijonhufvud, *Sveriges Ridderskap och Adels kalender – 1900*,  Norstedts Förlag (år 1900)
* Gustaf Elgenstierna, *Svenska adelns ättartavlor* (1925)

## Eksterne lenker
* Om Carl Bildt, fra *Svenskt biografiskt handlexikon*
Terje Hellerud

**Terje «Henger'n» Hellerud** (født 25. september 1939) er en tidligere ishockey- og fotballspiller som spilte for Vålerenga. 

Hellerud vokste opp i Jordalgata 5, og gikk på Vålerenga skole. Foreldrene hans var pinsevenner og ønsket ikke at sønnen skulle bruke så mye tid på idretten.

### Ishockey
Hellerud  debuterte på VIFs ishockeylag i 1954, og var med på å vinne NM åtte ganger. Han forlot VIF etter 1968/69-sesongen, og spilte deretter to sesonger for Ljan og to sesonger i Lambertseter. Han gjorde comeback i VIF i 1973/74, som var hans siste sesong som spiller. I tillegg spilte «Henger'n» 28 offisielle kamper for Norges ishockeylandslag. Han ble regnet som en av Norges beste spillere, både på isen og gressbanen.

### Fotball
På A-laget i fotball debuterte Hellerud i 1957, men i 1964 meldte han overgang til Sagene. «Henger'n» gjorde comeback i VIF sesongen etter, og var med på å bli seriemester i 1965. Etter 1969-sesongen forlot han VIF på nytt, og var spillende trener for Abildsø til og med 1972, spillende trener for Høybråten i 1973, og spillende trener for Raumnes/Årnes i 1974. Han kom tilbake til VIF i 1975 som hjelpetrener, og gjorde et kort comeback som spiller sommeren 1976. Han var deretter trener for Grorud i 1977.

### Privatliv
Hellerud arbeidet på Tiedemanns Tobaksfabrik, og senere på Toro fabrikker, og ble senere drosjeeier på slutten av 1980-årene fram til 2001.

Senere begynte han å arbeide som altmulig-mann i VIF på Vallhall fram til han ble pensjonert fra jobben i 2006.

## Referanser


## Eksterne lenker
* Portrettet: Terje Henger´n Hellerud på jarlesvifstatistikk.piczo.com
* KNUSE BRANN: En ekte ambassadør i eget reir på www.klanen.no
Bente Munkerud Aas

**Bente Munkerud Aas** (tidligere *Bente Munkerud*; født 15. september 1964) er en norsk tidligere skøyteløper som deltok i nasjonale og internasjonale konkurranser i hurtigløp på skøyter for Norge og representerte Ås Idrettslag og senere Nesodden Idrettsforening. Hun er tilknyttet  som trener for yngres lag.

## Personlige rekorder

## Referanser




## Eksterne lenker
*
Virvelstrømbremse

En **virvelstrømbremse** er, liksom en konvensjonell friksjonsbremse, ansvarlig for å senke hastigheten på et objekt, f.eks. et tog eller en berg-og-dal-bane. I motsetning til en elektromekanisk bremse, som anvender mekanisk press på to adskilte objekter, senker virvelstrømbremser ned hastigheten på et objekt ved å frembringe virvelstrømmer gjennom elektromagnetisk induksjon, noe om skaper motstand, og i neste omgang enten varme eller elektrisitet.
Brun I av Sachsen

**Brun**, *Bruno*, eller *Braun* (født ca 830/840; død 2. februar 880 og gravlagt i Hamburg) var hertug i Sachsen fra 866 til sin død. Han var eldste sønn av hertug Liudolf av Sachsen og Oda av Billung. 

Brun regnes som stamfar til Brunonene, en sidegren av adelsslekten Liudolfingene hvor hovedgrenen etter 962 ble betegnet som Det ottonianske dynasti. Ottonianerne nedstammet fra Bruns bror Otto I av Sachsen som var far til hertug Henrik I av Sachsen (Henrik Fuglefangeren) og farfar til keiser Otto I av Det tysk-romerske rike.

Enkelte kilder henviser også til Brunos farfar, markgreve Brun el. Brunhard i så måte, men dette er usikkert.

## Liv og virke
Brunos far, Liudolf, ble beskrevet som «dux orientalis Saxonum», dvs. leder for Øst-Sachsen. Bruno ble i samme kilde, Res gestae saxonicae av kronikøren Widukind av Corvey, betegnet som «dux totius saxonum» dvs. hertug for hele Sachsen. Familiens økte maktposisjon dokumenteres av at Brunos søster Lystgard i 874 giftet seg med Ludvig den yngre, sønn av kong Ludvig den tyske og at han etter dette ble kalt «ducem et fratrem reinæ» (hertug og kongens bror).

Han døde sammen flere andre saksiske adelsmenn i et slag 2. februar 880 sannsynligvis mot danske vikinger som var slått tilbake av den engelske kong Alfred den store. Ifølge kronikøren Adam av Bremen skal hertugen ha falt sammen med tolv grever og to biskoper. Ifølge kronikøren Thietmar av Merseburg døde Bruno i en flodhøy elv, og det skjedde sannsynligvis enten under selve slaget eller under retretten derfra.

Som hertug ble Bruno etterfulgt av sin yngre bror Otto I, også kalt *Otto den Opplyste* (*Otto the Illustrious*).

Bruno ble æret som helgen og martyr (kanonisert) av den katolske kirke og hedres på sin dødsdag 2. februar under navnet St. Bruno av Sachsen. Ifølge legendene skal han ha grunnlagt Braunschweig og være stamfar til Brun I, greve av Braunschweig, men kildene til dette er usikre.

## Referanser
Atte Katte Noa

***Atte Katte Noa*** er en norsk, pedagogisk underholdnings-TV-serie for barn med musikalske innslag som gikk på NRK TV fra  til . 
Serien hadde forskjellige programledere, og målgruppen var barn mellom tre og åtte år.

Enkelte episoder av serien ble sterkt kritisert og skapte «telefonstorm» mot NRK, da sinte foreldre ringte inn og klaget over at barna ble skremt av programmene, noe som førte til at NRK ved enkelte anledninger måtte ha ekstra telefonvakter på jobb.
 
## Programledere
* Sonja Westrheim (1988)
* Per Inge Torkelsen
* Renie Thorleifsson
* Trond Brænne 
* Astrid Overaa
* Steinar Ofsdal 
* Gudny Hagen
* Tone Hulbækmo
* Hans Fredrik Jacobsen
* Marianne Mørk
* Vibeke Sæther

## Referanser


## Eksterne lenker
*
Carl Erik Sando

**Carl Erik Sando** (født 15. mai 1962) er en norsk tidligere skøyteløper som deltok i nasjonale og internasjonale konkurranser i hurtigløp på skøyter for Norge og representerte Ask Skøyteklubb, men i ungdomsåra var det Rjukan Idrettslag først og deretter tre sesonger i Drammens Skøiteklub.

Sando er fra mars 2011 i forvaltningsteamet til Odin Forvaltning. I oktober 2016 hadde bandet *Blå måne* (hvor Sando er med på gitar og kor) releasekonsert for deres debutalbum «Utsikt» på Rockefeller Music Hall i Oslo.

## Personlige rekorder

## Referanser




## Eksterne lenker
*
På kammerset

***På kammerset*** er en norsk magasinprogram for barn som gikk på NRK i 1991. Programmet ble ledet av Maj Britt Andersen og Trond Brænne. Programmet hadde flere musikalske innslag.

## Referanser


## Eksterne lenker
*
Slaget ved Korupedion

**Slaget ved Korupedion** (gresk: Κύρου πεδίον eller Κόρου πεδίον, «sletten ved Kyros eller Koros») er navnet på det siste slaget til diadokenes krig, de rivaliserende etterfølgerne til Aleksander den store. Det ble utkjempet i februar 281 f.Kr. mellom hærene til Lysimakhos og Selevkos I Nikator.

Lysimakhos hadde styrt Trakia i tiår og deler av vestlige Anatolia (dagens Tyrkia) helt siden slaget ved Ipsos. Nylig hadde han endelig skaffet seg kontroll over Makedonia. Selevkos styrte Selevkideriket som omfattet landområder som tilsvarer deler av dagens østlige Tyrkia, Syria, Libanon, Israel, Irak og Iran. Til tross for slagets betydning er det nær ingenting som er kjent fra detaljene i slaget, bortsett fra det var Selevkos som sto igjen som seierherre. Lysimakhos ble drept i løpet av kampen.

I henhold til den greske historikeren Memnon av Herakleas *Historien til Heraklea Pontika* ble Lysimakhos drept av et kastespyd som ble slynget av en Malakon, en soldat fra Heraklea som tjenestegjorde under Lysimakhos.

Selv om seieren ga Selevkos nominell kontroll over bortimot hele det som hadde utgjort Aleksanders veldige rike, med unntak av det ptolemeiske kongedømme i Egypt, var hans seier av kort varighet. Etter å ha krysset Hellespont for ta besittelse av Lysimakhos' områder i Europa ikke lenge etter slaget, ble Selevkos myrdet av Ptolemaios Keraunos, og Makedonia ble raskt uavhengig atter en gang. Det var typisk for disse tider at at de to tidligere våpenbrødrene og tidligere allierte skulle som gamle menn, ende opp med å slåss til døden med hverandre.

## Referanser


## Eksterne lenker
* «Corupedium», *Livius.org*
* «Battle of Corupedium: all facts at a glance»
Bærum jeger- og fiskerforening

**Bærum Jeger- og Fiskerforening** (Bærum JFF og BJFF) er en jeger- og fiskerforening i Sandvika i Bærum, etablert 15. mai 1935. Foreningen har eget klubbhus og leirduebaneanlegg. Den er medlem av Norges Jeger- og Fiskerforbund

Skytteren Tor Heiestad med olympisk gull fra Sommer-OL 1988 i øvelsen 50 m viltmål representerte BJFF.

## Eksterne lenker
* Klubbens nettsider
Divisjon A 2004–05

**[[Divisjon A]] 2004–2005** var den 11. sesongen av den øverste divisjonen i Eritrea. Serien besto av 14 lag, som var en rekord i antall lag. Sesongen endte med at hele seks lag rykket ned til Divisjon B og Red Sea FC tok tittelen for sjette gang. Sesongen braket løs i november, og ble avsluttet i mai. Regjerende mester fra Divisjon A 2003–04 var Adulis Club.

## Tabell

## Terminliste
Torbjørn Greipsland

**Torbjørn Greipsland** (født 7. april 1942 i Holum) er en norsk forfatter og redaktør. 

Han var redaktør i tilsammen 15 år i to aviser og to blader, deriblant *[[Agder Tidend]]* og *[[Santalen]]*, før han i perioden 1987 til 2008 var redaktør for Kristelig Pressekontor (KPK). Han har tilsammen skrevet og redigert 17 bøker.

Greipsland er utdannet cand.mag. med nordisk, historie, statsvitenskap.

## Bibliografi
* *Per Borten. Omdiskutert og avholdt* (1984)
* *Livet er mer. 10 fortellinger fra virkeligheten* (1985)
* *Kongen på kirkevei* (1986)
* *Vår prins og prinsesse* (1990)
* *Med konger og dronninger til kirke gjennom 1000 år* (1995)
* *Kongen slik vi kjenner ham* (2000)
* *Livet er mer. 14 fortellinger fra virkeligheten* (1998)
* *Ja vi tror. 14 kunstnere, artister og sangere i norsk kulturliv* (2002)
* *Drøm og dramatikk i det norske Amerika* (1997)
* *Aloha fra glemte nordmenn på Hawaii. Fra slaveliv til ferieparadis* (2004)
* *Nordmenn i dødsleirene. Tusen norske soldater døde i den amerikanske borgerkrigen.* (2005) 
* *Tid for å le. 333 preste- og predikathistorier fra virkeligheten* (2000)
* *Lure dyr og glupe fugler* (2004)
* *Verdens beste svenskevitser* (2005)
* *Tid for å le - igjen* (2008)
* *Norske pionerer i sju verdensdeler. Norwegian Pioneers.* (2010)
* *Helt til jordens ende. 1000 norskamerikanske misjonærer* (2017)

## Referanser
Rippel Rappel (TV-serie)

***Rippel Rappel*** var et norsk TV-serie for barn med musikalske innslag, produsert av NRK i 1994. Programleder var May-Britt Andersen og Trond Brænne. May-Britt Andersen sang i tillegg egenkomponerte sanger.

## Referanser


## Eksterne lenker
*
Tour of Hainan

**Tour of Hainan** er et sykkelritt over fem etapper som foregår i Hainan i Kina i månedsskiftet oktober/november. Det er klassifisert som 2.HC i UCI's ranking, og er en del av UCI Asia Tour.

## Vinnere

## Eksterne lenker
*
XL-Bygg

**XL-Bygg** er en byggevarekjede for selvstendige og frittstående byggevarehus. Kjeden finnes i Norge, Sverige og Danmark og har til sammen rundt 340 byggevarehus, hvorav 90 i Norge, 125 i Sverige og 125 i Danmark. Disse tre nasjonale kjedene samarbeider om blant annet innkjøp. I hvert av de tre landene har man egne kjedeadministrasjoner. Det var i 2009 at tre kjeder fra Sverige, Norge og Danmark valgte å slå seg sammen, i Norge het kjeden Byggkjøp.

15. april 2021 ble byggevarekjeden Ski Bygg omprofilert til XL-Bygg, etter å ha blitt kjøpt opp av Mestergruppen i 2019.

## Referanser


## Eksterne lenker
* XL-bygg.no – Offisielle nettsider
Virre Virre Vapp (TV 2)

:*For barneprogrammet som gikk på NRK på 1980-tallet, se [[Virre Virre Vapp (NRK)]]


***Virre Virre Vapp**'' er et norsk barneprogram som gikk på TV 2 fra 1996 til 2002. Programmet gikk lørdagsmorgenene og ble ledet av Berit Boman og Christian Nordal.

## Referanser


## Eksterne lenker
*
Omega Pharma-Quick Step sesongen 2013

**Omega Pharma-Quick Step sesongen 2013** begynte i januar med Tour Down Under og slutter i oktober. Som et ProTeam må de kjøre alle rittene i UCI WorldTour, men har også deltagelser i Kontinentaltour-ritt.

## Ryttere

## Resultater

## Noter


## Eksterne lenker
*
Horten Roklubb

**Horten Roklubb** er en roklubb i Horten, stiftet 11. juni 1930.

Opprettelse av klubben kom til som en del av Norges Roforbunds planer for å etablere en regattabane i Horten indre havn. Det var da behov for en lokal klubb til å drifte banen og arrangere regattaer der.

## Kjente utøvere
*Rolf Thorsen – Verdensmester og OL-medaljør.
*Olaf Tufte – Olympisk og verdens- mester.
*Kjetil Borch – Olympisk deltager.

## Eksterne lenker
* Roklubbens hjemmeside
*
Napuren

**Napuren** er et fjell på grensa mellom Valle i Agder og Tokke og Fyresdal kommuner i Telemark. Fjellet ligger like sør for fylkesvei 45.

Toppen når  meter over havet, og er dermed det høyeste punktet i Fyresdal. Primærfaktoren er 460 meter, sadelpunktet er ved vannskillet og fylkesgrensa mellom Bjørnevatn og Kjønnesviksvatn. Sekundærfaktoren er knapt 6 kilometer, målt mot samme høyde på Spafjell i nord.

Toppen er enkel å bestige, eksempelvis via Kuskardet.

## Referanser
Foolproof

***Foolproof*** er en kanadisk krimkomedie og actionfilm fra 2003 regissert av William Phillips. Hovedrollene spilles av  Ryan Reynolds, David Suchet, Kristin Booth, Joris Jarsky og James Allodi. 

## Handling
Kevin, Sam og Rob spiller et spill, kjent som "Foolproof" hvor de lager planer for å infiltrere og bryte inn på forskjellige mål. Men de gjennomfører aldri noen av disse planene i praksis. De foretrekker bare å simulere disse planene ved hjelp av nødvendige tekniske og fysiske evner for å utføre oppgavene som kreves for tyveriene. Men en beryktet kriminell, Leo Gillete, bryter seg inn i leiligheten til Sam, stjeler deres planer, og gjennomfører en av planene. Deretter utpresser han gruppen til å designe en plan for å stjele 20 millioner dollar i obligasjoner fra en bank. 

Ettersom Leo sitter på bevis som inkriminerer dem i planene, godtar de. Spenningen eskalerer i gruppen når Rob etter hvert blir venn med Leo. Men Kevin og Sam forsøker å hindre planene hans. De får tak i sikkerhetskodene til safe, og bytter ut obligasjonene. Men situasjonen snur seg raskt mot dem når Leo og Rob tvinger Kevin til å gjennomføre ett tyveri, og deretter planlegger Leo å tipse politiet om dem.

## Roller
* Ryan Reynolds som Kevin Kraft
* Kristin Booth som Sam
* Joris Jarsky som Rob
* Sean Sullivan som Stan
* Tara Slone som Maggie
* Soo Garay som Hamish Receptionist
* William House som Stanley Q. Hamish
* Wai Choy som Harry
* James Allodi som Detektiv Mason
* Mif som Kenny
* Duff MacDonald som Harlon
* David Suchet som Leo Gillette
* David Hewlett som Lawrence Yeager
* Laura Catalano som Sandi
* Philip Craig som Albert Humphrey

## Referanser


## Eksterne lenker
*
Lakseelva

:*Se også: [[Lakselv]] (kommune i Finnmark) og [[Lakselva (andre betydninger)]].*
**Lakseelva** (også kalt **Storelva**) er en elv i Ervik, Stad kommune. Den går igjennom hele bygden og renner ut i havet ved Erviksanden.

Dette er en populær lakseelv.

## Referanser
Tønsberg Seilforening

**Tønsberg Seilforening** (stiftet i 1888) er en seilforening fra Tønsberg, som har base på Fjærholmen på sydspissen av Føynland i Færder kommune. Seilforeningen arrangerer hvert år nasjonale regattaer.

## Kjente medlemmer
*Linda Cerup-Simonsen (Andersen) med seier fra seiling under Sommer-OL 1992.

## Eksterne lenker
* 
*
Sigurbergur Sveinsson

**Sigurbergur Sveinsson** (født 12. august 1987 i Hafnarfjörður) er en islandsk håndballspiller, som spiller for den islandske klubben Haukar Hafnarfjörður. Sveinsson har spilt 43 landslagskamper, og scoret 45 mål, for Island.

## Karriere
Sveinsson gikk i juli 2010 fra Haukar Hafnarfjörður til DHC Rheinland. På grunn av insolvens i klubben, ble spillerne i november samme år fristilt fra kontraktene. Sveinsson signerte februar 2012 for TSV Hannover-Burgdorf, etter å ha prøvespilt for klubben. Etter bare ett år i Tyskland, gikk Sveinsson sommeren samme året til sveitsiske RTV 1879 Basel. I 2012 vendte Sveinsson tilbake til Island og Haukar Hafnarfjörður.

Sveinsson hadde per februar 2013 spilt 43 landslagskamper for Island, og scoret 45 mål. Sveinsson deltok også i VM i 2011.

## Referanser


## Eksterne lenker
* 
* «Sigurbergur Sveinsson», profilside hos eurohandball.com
Allround-NM på skøyter 1988

**Allround-NM på skøyter 1988** ble avholdt 2. og 3. januar 1988 for herrene og 9. og 10. januar 1988 for damene på Valle Hovin stadion i bydel Gamle Oslo, Oslo.Teknisk arrangør var Ask Skøyteklubb.

Norgesmestere ble Bjørg Eva Jensen, IF Fram for damene og Rolf Falk-Larssen, Trondhjems SK for herrene.

## Sammenlagt damer

## Sammenlagt herrer

## Kilder
* 
* 
* 
* 

## Eksterne lenker
* 
*
Omre

**Omre** har flere betydninger:

* Arthur Omre (1887–1967), norsk forfatter
* Jørn Areklett Omre (født 1955), norsk naturfotograf
Nilmar Janbu

**Nilmar Oscar Charles Janbu** (født 23. august 1921 på Bjørnsund i Fræna kommune i Romsdal i Møre og Romsdal, død  4. januar 2013 i Trondheim) var en norsk geotekniker.

Han var sivilingeniør fra NTH fra 1947, og M.Sc. fra Harvard i 1949. Han tok doktorgraden (Doctor of Science) ved Harvard i 1954 under veiledning av Karl von Terzaghi og Arthur Casagrande, med avhandlingen «*Stability analysis of slopes with dimensionless parameters*».

Etter hjemkomst til Norge ble han i 1961 utnevnt som professor ved NTH, og var en sentral person i utviklingen av geoteknikken både i Norge og internasjonalt.

Janbu var æresmedlem i Norsk Geoteknisk Forening.

## Arbeid
Han har utgitt en lærebok i geoteknikk, og tallrike internasjonale publikasjoner. Han har også bidratt sterkt til popularisering av geoteknikk.

I 1985 ble Janbu invitert til å holde Rankine-forelesningen i regi av Den britiske geotekniske forening. Han valgte å snakke om sitt arbeid om fundamentering av offshorekonstruksjoner («Soil models in offshore engineering»). I sin takketale til Janbu sa professor N. E. Simons blant annet:«He is not only an outstanding exponent of the analytical method in soil mechanics, but he also combines this with sound judgement based on practical experience.... Professor Janbu has not only made an exceptional contribution to the practice of geotechnical engineering, but he is also a dedicated teacher.»
## Familie
Nilmar Janbu var far til legen Torunn Janbu, som i perioden 2005–2011 var president i Den norske legeforening.
## Utvalgte publikasjoner
* Janbu, Nilmar (1970): *Grunnlag i geoteknikk*. Trondheim: Tapir. ISBN 9788251905190
* Janbu, Nilmar (1985): «Soil models in offshore engineering», *Géotechnique*, **35**, 241&ndash;281.  (Rankine-forelesningen)

* Janbu, N., Nestvold, J., Røe, Ø. og Sveian, H. (1993): «Geologi&mdash;geoteknikk. Leirras&mdash;årsaksforhold og rasutvikling» i: Walberg, Ø. (1993): *Verdalsboka, Ras i Verdal, bind B*. Verdal kommune.
* Sveian, H., Janbu, N., Nestvold, J., Røe, Ø. og Skjelstad, L. (2002): «Leirras, sett fra en geologisk og geoteknisk synsvinkel» i: Husbyn, G. og Skjelstad, L. (red.) (2002): *Bygda og raset. Leirras i Skjelstadmark og Hegra. Hegra Historielag*. ISBN 82-996380-3-8.

## Referanser


## Eksterne lenker
* Om Nilmar Janbu i Norsk biografisk leksikon
* Expert på leirgrunn, GEMINI, 1994
* The geotechnical hall of fame 
* Minneord fra Norges Geotekniske Institutt, engelsk versjon
* Minneord fra Norges Geotekniske Institutt, norsk versjon
*
Antipatros II av Makedonia

**Antipatros II av Makedonia** (gresk: Ἀντίπατρος Β' ὁ Μακεδών), ukjent fødsel - død ca 294 f.Kr., var sønn av Kassandros (død 298 f.Kr.) og Thessalonika (død 295 f.Kr.). Hans mor var datter av Filip II av Makedonia og halvsøster av Aleksander den store.

Antipatros var konge av Makedonia fra 297 f.Kr. og fram til 294 f.Kr. som samkonge med sin bror Aleksander V (død 294 f.Kr.). Antipatros myrdet til sist sin egen mor og styrtet sin bror fra tronen. Aleksander V vendte seg til Pyrrhos i Epirus og den tidligere fienden Demetrios I Poliorketes for å få hjelp. Demetrios angrep og veltet Antipatros fra tronen og fikk deretter Aleksander V myrdet. Antipatros ble drept av Lysimakhos etter at han hadde flyktet fra Demetrios til Trakia. Hans hustru Eurydike, hans kusine på farsiden, var en datter av Lysimakhos. 

Hvis det var riktig at Aleksander den store ble forgiftet og ikke døde av sykdom, da ble hele familien fra Filip II av Makedonia og etter myrdet og til sist utryddet.

## Eksterne lenker
* Junianus Justinus redegjørelse av drapet på Antipatros II
* Plutarks redegjørelse utslettelsen av Antipatros II